CELEX: 22005D0146
Language: sl
Date: 2005-12-02 00:00:00
Title: Sklep Skupnega odbora EGP št. 146/2005 z dne  2. decembra 2005  o spremembi Priloge IV (Energetika) k Sporazumu EGP

23.2.2006   
            
            
               SL
            
            
               Uradni list Evropske unije
            
            
               L 53/43
            
         
      SKLEP SKUPNEGA ODBORA EGP
   
   št. 146/2005
   z dne 2. decembra 2005
   o spremembi Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 102/2005 (1).
            
         
               (2)
            
            
               Uredbo Evropskega parlamenta in Sveta (ES) št. 1228/2003 z dne 26. junija 2003 o pogojih za dostop do omrežja za čezmejne izmenjave električne energije (2) je treba vključiti v Sporazum.
            
         
               (3)
            
            
               Direktivo Evropskega parlamenta in Sveta 2003/54/ES z dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES (3) je treba vključiti v Sporazum.
            
         
               (4)
            
            
               Direktivo Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (4), popravljeno z UL L 16, 23.1.2004, str. 74, je treba vključiti v Sporazum.
            
         
               (5)
            
            
               Sklep Komisije 2003/796/ES z dne 11. novembra 2003 o ustanovitvi Skupine evropskih regulatorjev za električno energijo in plin (5) je treba vključiti v Sporazum.
            
         
               (6)
            
            
               Direktiva 2003/54/ES razveljavlja Direktivo 90/547/EGS (6) in Direktiva 2003/55/ES razveljavlja Direktivo 91/296/ES (7), ki sta vključeni v Sporazum in ju je zato treba v skladu s Sporazumom razveljaviti.
            
         
               (7)
            
            
               Sklep 2003/796/ES razveljavlja Sklep 92/167/EGS (8), ki je pravna podlaga za sedanji Dodatek 4 k Prilogi IV k Sporazumu in ga je zato treba v skladu s Sporazumom razveljaviti –
            
         SKLENIL:
   Člen 1
   Priloga IV k Sporazumu se spremeni:
   
               1.
            
            
               V točki 11h (Direktiva Komisije 2002/31/ES) se doda:
               „—, kakor je bilo spremenjeno z:
               
                           —
                        
                        
                           
                              1 03 T: Akt o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, sprejet 16. aprila 2003 (UL L 236, 23.9.2003, str. 33).“
                        
                     
         
               2.
            
            
               Za točko 19 (Direktiva Evropskega parlamenta in Sveta 2001/77/ES) se vstavijo naslednje točke:
               
                           „20.
                        
                        
                           
                              32003 R 1228: Uredba Evropskega parlamenta in Sveta (ES) št. 1228/2003 z dne 26. junija 2003 o pogojih za dostop do omrežja za čezmejne izmenjave električne energije (UL L 176, 15.7.2003, str. 1).
                           Za namen tega sporazuma veljajo določbe Uredbe z naslednjimi prilagoditvami:
                           
                                       (a)
                                    
                                    
                                       Naloge iz člena 12(2) v državah Efte izvajajo regulativni organi držav Efte.
                                    
                                 
                                       (b)
                                    
                                    
                                       Zadevne države Efte so pozvane, da pošljejo opazovalce na sestanek Odbora, ustanovljenega v skladu s členom 13. Predstavniki držav Efte v celoti sodelujejo v delu Odbora, vendar nimajo pravice voliti.
                                    
                                 
                     
                           21.
                        
                        
                           
                              32003 D 0796: Sklep Komisije 2003/796/ES z dne 11. novembra 2003 o ustanovitvi Skupine evropskih regulatorjev za električno energijo in plin (UL L 296, 14.11.2003, str. 34).
                        
                     
                           22.
                        
                        
                           
                              32003 L 0054: Direktiva Evropskega parlamenta in Sveta 2003/54/ES z dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES (UL L 176, 15.7.2003, str. 37).
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       v členu 3(2) se besedilo ‚določbe Pogodbe, zlasti njen člen 86‘ nadomesti z besedilom ‚določbe Sporazuma EGP in zlasti njegov člen 59‘;
                                    
                                 
                                       (b)
                                    
                                    
                                       v členu 3(8) se besedilo ‚Interesi Skupnosti‘ nadomesti z besedilom ‚Interesi pogodbenic‘;
                                    
                                 
                                       (c)
                                    
                                    
                                       v členu 3(8) se besedilo ‚člen 86 Pogodbe‘ nadomesti z besedilom ‚člen 59 Sporazuma EGP‘;
                                    
                                 
                                       (d)
                                    
                                    
                                       v členu 10 se na koncu doda: ‚Ta uredba se ne uporablja za Lihtenštajn.‘;
                                    
                                 
                                       (e)
                                    
                                    
                                       v členu 23(8) se besedilo ‚določbe Pogodbe, zlasti njen člen 82‘ nadomesti z besedilom ‚določbe Sporazuma EGP in zlasti njegov člen 54‘;
                                    
                                 
                                       (f)
                                    
                                    
                                       v členu 26(1) se zadnjemu stavku doda: ‚in Islandija‘;
                                    
                                 
                                       (g)
                                    
                                    
                                       člen 26(2) se glasi: ‚Država Efte, ki ima po začetku veljavnosti Sklepa Skupnega odbora EGP št. 146/2005 z dne 2. decembra 2005 iz razlogov tehnične narave velike težave pri odpiranju svojega trga za nekatere omejene skupine negospodinjskih odjemalcev iz člena 21(1)(b), lahko zaprosi, da zanjo velja odstopanje od te določbe, kar ji lahko odobri Nadzorni organ Efte za obdobje, ki ne traja dalj kakor 18 mesecev po začetku veljavnosti Sklepa Skupnega odbora EGP št. 146/2005 z dne 2. decembra 2005.‘;
                                    
                                 
                                       (h)
                                    
                                    
                                       Islandija se obravnava kakor majhno izdvojeno omrežje v smislu člena 2(26). Odstopanje, navedeno v členu 15, se zato ustrezno uporablja.
                                    
                                 
                     
                           23.
                        
                        
                           
                              32003 L 0055: Direktiva Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL L 176, 15.7.2003, str. 57), popravljeno z UL L 16, 23.1.2004, str. 74.
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       v členu 3(2) se besedilo ‚določbe Pogodbe, zlasti njen člen 86‘ nadomesti z besedilom ‚določbe Sporazuma EGP in zlasti njegov člen 59‘;
                                    
                                 
                                       (b)
                                    
                                    
                                       v členu 3(5) se besedilo ‚Interesi Skupnosti‘ nadomesti z besedilom ‚Interesi pogodbenic‘;
                                    
                                 
                                       (c)
                                    
                                    
                                       v členu 3(5) se besedilo ‚člen 86 Pogodbe‘ nadomesti z besedilom ‚člen 59 Sporazuma EGP‘;
                                    
                                 
                                       (d)
                                    
                                    
                                       v členu 9 se na koncu doda: ‚Ta uredba se ne uporablja za Lihtenštajn.‘;
                                    
                                 
                                       (e)
                                    
                                    
                                       v členu 17(2) se na koncu prvega stavka doda: ‚kakor je navedeno v Sporazumu EGP in prilagojeno za namen Sporazuma EGP.‘;
                                    
                                 
                                       (f)
                                    
                                    
                                       v členu 25(8) se besedilo ‚določbe Pogodbe, zlasti njen člen 82‘ nadomesti z besedilom ‚določbe Sporazuma EGP in zlasti njegov člen 54‘;
                                    
                                 
                                       (g)
                                    
                                    
                                       Norveška se od 10. aprila 2004 obravnava kakor nastajajoči trg v smislu člena 2(31). Odstopanje, navedeno v členu 28(2), se zato ustrezno uporablja;
                                    
                                 
                                       (h)
                                    
                                    
                                       zadevne države Efte so pozvane, da pošljejo opazovalce na sestanek Odbora, ustanovljenega v skladu s členom 30. Predstavniki držav Efte v celoti sodelujejo v delu Odbora, vendar nimajo pravice voliti.“
                                    
                                 
                     
         
               3.
            
            
               Besedila točk 8 (Direktiva Sveta 90/547/EGS), 9 (Direktiva Sveta 91/296/EGS), 14 (Direktiva Evropskega parlamenta in Sveta 96/92/ES) in 16 (Direktiva Evropskega parlamenta in Sveta 98/30/ES) se črtajo.
            
         
               4.
            
            
               Besedila v dodatkih 2, 3 in 4 se črtajo.
            
         Člen 2
   Besedila Uredbe (ES) št. 1228/2003, direktiv 2003/54/ES in 2003/55/ES, popravljene z UL L 16, 23.1.2004, str. 74, ter Sklepa 2003/796/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 3. decembra 2005, če so bila Skupnemu odboru EGP predložena vsa uradna obvestila v skladu s členom 103(1) Sporazuma (9).
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 2. decembra 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 306, 24.11.2005, str. 34.
   
      (2)  UL L 176, 15.7.2003, str. 1. Uredba, kakor je bila spremenjena z Uredbo Sveta (ES) št. 1223/2004 (UL L 233, 2.7.2004, str. 3).
   
      (3)  UL L 176, 15.7.2003, str. 37. Uredba, kakor je bila spremenjena z Direktivo Sveta 2004/85/ES (UL L 236, 7.7.2004, str. 10).
   
      (4)  UL L 176, 15.7.2003, str. 57.
   
      (5)  UL L 296, 14.11.2003, str. 34.
   
      (6)  UL L 313, 13.11.1990, str. 30.
   
      (7)  UL L 147, 12.6.1991, str. 37.
   
      (8)  UL L 74, 20.3.1992, str. 43.
   
      (9)  Navedene so ustavne zahteve.